**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”” (turpmāk - Noteikumu projekts) mērķis ir aktualizēt Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” (turpmāk – MK noteikumi Nr. 380) noteiktos iegādājamo individuālo aizsardzības līdzekļu un medicīnisko ierīču kategorijas un apjomus, kā arī, lai izpildītu Covid-19 infekcijas izplatības pārvaldības likuma 25. panta 42.daļā noteikto deleģējumu Ministru kabinetam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai aktualizētu iegādājamo individuālo aizsardzības līdzekļu un medicīnisko ierīču kategorijas un apjomus atbilstoši faktiskajai situācijai, kā arī, lai izpildītu Covid-19 infekcijas izplatības pārvaldības likuma 25. panta 42.daļā noteikto deleģējumu Ministru kabinetam.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2020. gada 27. oktobra Krīzes vadības padomes un Ministru kabineta kopsēdē nolemto, Aizsardzības ministrijā saņemts Valsts ugunsdzēsības un glābšanas dienesta pieprasījums steidzami veikt grozījumus centralizēti iegādājamo individuālo aizsardzības līdzekļu un medicīnisko ierīču apjomos, tos papildinot ar veselības nozarei kritiski nepieciešamo preču kategoriju daudzumiem, tādējādi reaģējot uz strauji pieaugošo Covid-19 izplatību Latvijā.Ņemot vērā, ka Covid-19 infekcijas izplatības pārvaldības likums ir papildināts ar  25. panta 4.1,42.daļas regulējumu (pieņemti ar 2020. gada 29. oktobra grozījumiem un stājās spēkā 2020. gada 31. oktobrī), kas noteic, ka Covid-19 infekcijas izplatības ierobežošanai pašvaldības šajā pantā noteiktajā kārtībā saņemtos individuālos aizsardzības līdzekļus un medicīniskās ierīces nodod bez atlīdzības īpašumā noteiktām fizisko personu grupām, kā arī to, ka Ministru kabinetam ir sniegts deleģējums noteikt minēto personu grupas, kā arī personai nododamo individuālo aizsardzības līdzekļu un medicīnisko ierīču apjomu, ir izstrādāti grozījumi MK noteikumi Nr. 380, tos papildinot ar atbilstošu regulējumu. Noteikumu projekts papildināts ar regulējumu, kas nosaka, ka pašvaldība personām, kurām saskaņā ar normatīvajos aktos vai pašvaldības saistošajos noteikumos noteiktajiem kritērijiem un kārtību piešķirts trūcīgas personas statuss, maznodrošinātas personas statuss, kā arī personas, kuras ir tiesīgas saņemt naktspatversmes vai patversmes pakalpojumus, aprūpes mājās pakalpojumus, un personas, kuras ir tiesīgas saņemt dienas aprūpes centra, dienas centra vai krīzes centra pakalpojumus, varēs bez atlīdzības piešķirt divas daudzkārt lietojamas sejas maskas, ņemot vērā, ka likumdevējs sākot ar šī gada 20. novembri visām personām ir noteicis kā obligātu prasību publiskās vietās lietot individuālos aizsardzības līdzekļus. Saskaņā ar Labklājības ministrijas sniegto informāciju (publiskajās datu bāzēs pieejamo) šobrīd Latvijā ir 25 017 personas ar trūcīgas personas statusu, 36 867 personas ar maznodrošinātas personas statusu, 6 864 personas, kas saņem naktspatversmes vai patversmes pakalpojumus, 17 239 personas, kas saņem aprūpes mājās pakalpojumus un 22 267 personas, kas saņem dienas aprūpes centru, dienas centru vai krīzes centru pakalpojumus.Ņemot vērā, ka Valsts aizsardzības militāro objektu un iepirkumu centrs (turpmāk – VAMOIC) jau 2020. gada 21. oktobrī izsludinājis atklātu konkursu “Individuālo aizsardzības līdzekļu un medicīnisko ierīču centralizēta iegāde valsts materiālās rezerves nodrošināšanai” (iepirkuma ident. Nr. VAMOIC 2020/C19/IEG/2020-9) par epidemioloģiskās drošības nodrošināšanas resursu iegādi, kas norādīti MK noteikumos Nr. 380, grozījumi iegādājamo preču apjomos jāveic steidzamības kārtā, lai VAMOIC savlaicīgi varētu veikt visas nepieciešamās darbības jaunas iepirkumu procedūras izsludināšanai par jaunajām resursu kategorijām, kuras iepriekš nebija iekļautas MK noteikumos Nr. 380. Iesniegto piedāvājumu atvēršana izsludinātajā publiskajā iepirkumā plānota jau 2020. gada 5. novembrī. Noteikumu projektā norādītie papildus apjomi par epidemioloģiskās drošības nodrošināšanas resursiem, kas jau šobrīd ir norādīti MK noteikumos Nr. 380, tiks iegādāti ar nākošajiem piegādes līgumiem, kas tiks slēgti vispārīgās vienošanās ietvaros.Atbilstoši Ministru kabineta 2020. gada 27. aprīļa rīkojumam Nr. 220 “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem””, VAMOIC veic MK noteikumos Nr. 380 paredzētās iegādes, nepārsniedzot 45 734 760 *euro,* un pārtrauc iegādes pie minētā finanšu resursu apjoma sasniegšanas. Uz 2020. gada 26. oktobri ar Finanšu ministra rīkojumiem VAMOIC piešķirti 39 682 946 *euro*, no tiem izlietoti 34 259 043,19 *euro* un maksājumiem rezervēti 704 806,21 *euro* (t.sk., higiēnisko sejas masku iegādei saskaņā ar Ministru kabineta 2020. gada 27. oktobra lēmumu).No minētā ir secināms, ka uz šo brīdi MK noteikumu Nr. 380 4. punktā ietvertais preču apjoms par plānotajiem pieejamajiem finanšu līdzekļiem 10 770 910,60 *euro* (t.sk., 4 719 096,60 *euro* atlikums no ar Finanšu ministra rīkojumiem piešķirtā finansējuma) nav pietiekams. Papildus finansējuma piesaiste vai novirzīšana pilna apjoma preču iegādei no atbildīgo institūciju puses nav piedāvāta. Pēc iepirkumu procedūru ietvaros saņemto piedāvājumu izvērtēšanas un vispārīgo vienošanos noslēgšanas, Aizsardzības ministrija sadarbībā ar VAMOIC sniegs priekšlikumus finanšu resursu pārdalei no budžeta programmas 02.00.00 “Līdzekļi neparadzētiem gadījumiem” atbilstoši aizsardzības resorā ieekonomētajiem līdzekļiem pandēmijas ietekmē, kurus 2020. gadā Aizsardzības ministrija ir piekritusi atgriezt uz valsts budžeta programmu 02.00.00 “Līdzekļi neparedzētiem gadījumiem”. Līdzekļus būs iespējams izmantot MK noteikumos Nr. 380 minēto preču iegādei, veicot attiecīgus grozījumus arī Ministru kabineta 2020. gada 27. aprīļa rīkojumā Nr. 220 “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem””, palielinot kopējo šim mērķim nepieciešamo finanšu resursu apjomu un balstoties uz tirgus izpēti.Tāpat joprojām iesaistītās institūcijas tiek aicinātas iespēju robežās iegādāties individuālos aizsardzības līdzekļus un medicīniskās ierīces patstāvīgi publisko iepirkumu ietvaros. Epidemioloģiskās drošības nodrošināšanas resursu pieprasījums no VAMOIC noliktavas ir pieļaujams vienīgi pie apstākļiem, ja iesaistītā institūcija nespēj patstāvīgi nodrošināt šo resursu iegādi publisko iepirkumu procedūru ietvaros.  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Veselības ministrija, Valsts aizsardzības militāro objektu un iepirkumu centrs, Nacionālais veselības dienests, Neatliekamās medicīniskās palīdzības dienests. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Covid – 19 infekcijas izplatību šobrīd nav iespējams prognozēt, tādēļ nav iespējams prognozēt Noteikumu projekta ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Aizsardzības ministrija, Veselības ministrija, Valsts aizsardzības militāro objektu un iepirkumu centrs |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav  |
| 2. | Sabiedrības līdzdalība projekta izstrādē | Ņemot vērā to, ka Noteikumu projekts tiek virzīts steidzamības kārtībā, sabiedrības iesaiste Noteikumu projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts un pašvaldību institūcijas, Valsts aizsardzības militāro objektu un iepirkumu centrs, Valsts ugunsdzēsības un glābšanas dienests, Patērētāju tiesību aizsardzības centrs, Veselības inspekcija, Nacionālais veselības dienests, Neatliekamās medicīniskās palīdzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts aizsardzības militāro objektu un iepirkumu centra esošo funkciju un cilvēkresursu ietvaros. |
| 3. | Cita informācija | Aizsardzības ministrija (Valsts aizsardzības militāro objektu un iepirkumu centrs) nodrošinās prioritāro institūciju un vajadzību sarakstā minēto epidemioloģiskās drošības nodrošināšanas resursu iegādi, pamatojoties uz Ministru kabineta 2020. gada 27. aprīļa rīkojumā Nr. 220 “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”” norādīto, iesniedzot līdzekļu pieprasījumus Finanšu ministrijā. |

Ministru prezidenta biedrs,

aizsardzības ministrs Artis Pabriks

Vīza: Valsts sekretārs Jānis Garisons

A.Liekne, 67335168

Agnese.Liekne@mod.gov.lv